القصيده اللتي القيتها ببلدية بطمه الشوف وهي رسالة من الشمال الى الشوف
وصلنا عباب البلديه
صارت الناس تﻻقينا
جايين نعمل امسيه شعريه
من عدة محافظات اسامينا
هي النقله مش نوعيه
تعودنا وين ما نروح الناس تهنينا
ألقصه لح بدي قولها بعفويه
بنفس العقيده نحن وانتو ربينا
هون شامخ يا أرز الشوف
وعأرز الشمال حفرنا اسامينا
هون اهلي بني معروف
وبحواري طرابلس ربينا
جيت لهون وكنت ملهوف
شوف ناس بلهفتهم دفينا
هون ما شفنا حالنا ضيوف
وكاني عالبحر بمدينتي المينا
كل ما وجه مبتسم شوف
وأذرع بالحضن تﻻقينا
بقول علبنان ما في خوف
النسر يلي فرخ عغصن ارز الشوف
تيطعم فراخو جاب الزاد من بحر المينا
من عكار جايب سﻻم
من زغرتا بشري والمنيه
من طرابلس الكوره والبترون
الكم سﻻم من الضنيه
نبع الباروك والصفا
من نبع قاديشا الف تحيه
شعله نور ما بتنطفي
مهما كانت النيران قويه
نسر المحلق ما تعود عالغفى
عادة كل اللبنايه
حب وأخﻻص ووفى
مكتوب عجبين الشوفيه
واليوم مع رفاقو الشاعر مصطفى
مع شعرا من المناطق اللبنانيه
جايين يشاركوا مع المحتفى
بقصايدكتبوها شعريه
شاعر الميناء الشعبي مصطفى غنوم